Forsvarets seniorforbunds hederstegn består av en medalje i forgylt metall og har en diameter på 35 mm. Medaljen har foreningens emblem, en flamme av tre ildtunger, som motiv på avers. Motivet er omgitt av innskriften «FORSVARETS SENIORFORBUND». På reversen står innskriften «FORTJENESTEFULL INNSATS FOR FORSVARETS SENIORER» omkring en eikegren. Medaljen er opphengt i et rødt bånd med en hvit stripe i midten og to blå striper utenfor dette.